Lav et referat af nedenstående tekst:

Tekst:
Manden er dybt berørt af ulykken der kostede en ven livet og lemlæstede tre andre . Fredag var dag to af retssagen, hvor han altså valgte at tilstå alt. - Sådan som sagen stod, sådan som den var blevet belyst af vidner og sådan noget, var det sådan det skulle gøres, forklarer den 24-årige mands forsvarer, Jens Christian Christensen til TV2 Nord. - Det her er en dybt dybt tragisk sag, og min klient har det rigtigt dårligt og er dybt ulykkelig.  Han er klar over, at han skal have en straf, siger forsvarer, Jens Christian Christensen. Ulykken fandt sted den 30. oktober 2021 omkring en halv time efter midnat. Den 24-årige var fører af en BMW, der kørte galt ved Frederikshavnsvej mellem Hjørring og Sønderskov. Her mistede han kontrollen over bilen, som væltede rundt flere gange og endte i nogle træer. Ifølge anklageskriftet havde den 24-årge en promille på 1,27 og han kørte mindst 140 kilometer i timen. Mindst fire års fængsel - De fem venner havde hygget sig sammen tidligere på aftenen, og det er en trist og tragisk sag, lyder det fra forsvarsadvokat Jens Christian Christensen, der fortæller at en særlig hændelse gjorde stort indtryk efter retssagen fredag: - Der var et emotionelt øjeblik, da vi var færdige. Den afdøde mands mor kom hen til min klient og gav ham en to minutter lang krammer, det var et stærkt øjeblik, siger Jens Christian Christensen. På mandag vil der blive afsagt dom i sagen. Og da det er en nævningesag, vil der mindst være tale om fire års fængsel til den 24-årige.

Referat:
Den 24-årige mand fra Hjørring, der sidder på anklagebænken i forbindelse med en dødsulykke sidste år, erkendte i dag samtlige tiltalepunkter.